Μοσχάρι με πορτοκάλι και «τραγανό» λάχανο
800 γρ. μοσχάρι, κατά προτίμηση ελιά, κομμένο σε κύβους περίπου 2 εκ. και ελαφρώς αλατισμένο, 1 μεγάλο ξερό κρεμμύδι, σε ψιλά καρέ, 2 μέτρια καρότα, καθαρισμένα και τριμμένα, 100 ml λευκό ξηρό κρασί, 50 ml φρέσκος χυμός λεμονιού, 100 ml φρέσκος χυμός πορτοκαλιού, 80 ml ελαιόλαδο, 1/2 κουτ. γλυκού μπαχάρι, σε σκόνη, 1 κουτ. σούπας πάπρικα γλυκιά (+ λίγη επιπλέον για το λάχανο), 1/4 κουτ. σούπας πάπρικα καυτερή (αν θέλουμε), 1 κουτ. σούπας ρίγανη ξερή, τριμμένη, αλάτι, φρεσκοτριμμένο πιπέρι, 1 μικρό λάχανο, λεπτοκομμένο, 1 κουτ. σούπας σουσάμι, καβουρδισμένο σε αντικολλητικό τηγάνι για 1 - 2 λεπτά, χωρίς λιπαρή ουσία (αν θέλουμε, όμως δίνει μια ιδιαίτερη νότα στο φαγητό)
Για το μοσχάρι με πορτοκάλι και «τραγανό» λάχανο ξεκινάμε και σε μια φαρδιά και ρηχή κατσαρόλα ζεσταίνουμε τη μισή ποσότητα ελαιολάδου σε δυνατή φωτιά και σοτάρουμε το κρέας για περίπου 4 - 5 λεπτά, μέχρι να ροδίσει ελαφρώς από όλες τις πλευρές.Προσθέτουμε το κρεμμύδι και τα καρότα και συνεχίζουμε το σοτάρισμα για περίπου άλλα 4 - 5 λεπτά, ανακατεύοντας με ξύλινη κουτάλα, μέχρι να μαλακώσουν λίγο.«Σβήνουμε» με το μισό κρασί και αφήνουμε για περίπου 1 - 2 λεπτά, έως ότου εξατμιστεί το αλκοόλ.Ρίχνουμε το χυμό λεμονιού, το χυμό πορτοκαλιού, το μπαχάρι και νερό τόσο ώστε να καλύψει κατά τα 3/4 το κρέας.Χαμηλώνουμε τη φωτιά, σκεπάζουμε την κατσαρόλα με το καπάκι και σιγομαγειρεύουμε για περίπου 1 ώρα ή μέχρι να μαλακώσει το κρέας και να δέσει ελαφρώς η σάλτσα.Προσθέτουμε τις πάπρικες, τη ρίγανη, αλατοπίπερο, ανακατεύουμε, αποσύρουμε και σκεπάζουμε την κατσαρόλα μέχρι το σερβίρισμα.Σε μια άλλη ρηχή κατσαρόλα ή σε ένα μεγάλο τηγάνι ζεσταίνουμε το υπόλοιπο ελαιόλαδο σε δυνατή φωτιά και σοτάρουμε το λάχανο για περίπου 4 - 5 λεπτά, ανακατεύοντας συνεχώς με ξύλινη κουτάλα, μέχρι να μαλακώσει λίγο και να μειωθεί ο όγκος του.«Σβήνουμε» με το υπόλοιπο κρασί, πασπαλίζουμε με αλατοπίπερο και λίγη πάπρικα και μαγειρεύουμε για περίπου 2 - 3 λεπτά, έως ότου εξατμιστεί το αλκοόλ.Σερβίρουμε το λάχανο με το κρέας και τη σάλτσα του και πασπαλίζουμε με το σουσάμι.
Λάχανο,Μοσχάρι,Πορτοκάλι